יומולדת בסופר

עונה 3, פרק 4

**יומולדת בסופר** הוא הפרק הרביעי בעונה השלישית של קופה ראשית, והפרק הארבעים-וארבעה בסך הכול.

## תקציר

שירה מחליטה על יוזמה חדשה לחגיגות ימי ההולדת של העובדים ונאלצת להתמודד עם ההשלכות של החלטתה. שוני מנסה לשכנע את בנה לא לקנות ממתקים בסופר ומסבכת בכך את ניסים ואנטולי.

## עלילה

כוכבה עושה ציפורניים, מה שמפריע לה להשתמש בידיים בעבודה שלה. שירה מעירה לה על כך, ואז הציפורניים שלה נשברות.

אסתי מגייסת כסף לכבוד יום ההולדת של נעמי ומבקשת כסף מניסים ואנטולי. אחר כך, שירה מספרת לאורן שיש להם את אותו יום ההולדת.

ראמזי מגיע לבקש כסף למתנה לשירה. ניסים ואנטולי מסרבים לו. אנטולי מביא לו כרטיסייה להנחה על קפה. אחר כך אנחנו מגלים מניסים שמסורת המתנות הקודמת של הסופר הייתה להביא מתנה לעובד שחגג את יום הולדתו מקופסת האבדות והמציאות של הסופר ורואים פלאשבק לימי ההולדת של אנטולי, צ'יבוטרו וכוכבה.

סוף ושוני נקלעים לריב כשסוף רוצה ממתק שוקולד ושוני לא מרשה לו. היא מנסה לתת לו "כוסמת קיד", אבל הוא מתעקש לקנות את ממתק השוקולד. שוני מנסה את שיטת סטרטינר להורות שעלייה היא מרצה ואומרת לו שהם עוד מעט יאכלו ארוחת ערב. זה לא משכנע אותו והוא מתחיל התקף זעם. לאחר מכן, היא משקרת לו שאסור למכור שוקולד אחרי שבע בערב בסופר. היא מבקשת עזרה מניסים, שמאשר לו שבאמת אסור למכור שוקולד אחרי שבע בסופר, ואומר שהוא רגיל להיות הדמות הראשית במחזה של אמא לילד קקה. אנטולי עובר ואוכל שוקולד וניסים מעיר לו.

כוכבה נכנסת למשרד של שירה וצועקת עליה שהציפורנים עלו 600 שקל ושהשבירה שלהן היו באשמתה. שירה אומרת לה שבקופה היא צריכה לעבוד עם הידיים ושהציפורניים בכלל גרמו לה להראות כמו פרחה.

שוני סוף סוף מצליחה להשתלט על סוף, אבל אז ראמזי עובר עם ארגז של שוקולדים. שוני מציגה לו את הבעיה ואת החוק המזויף, אבל ראמזי לא מבין שהיא מנסה להרגיע את סוף ואומר לו שאין חוק כזה. ראמזי חושב שמדובר בתאוריות קונספירציה של אושר לוי. סוף חוזר להתקף הזעם שלו.

אסתי מבקשת כסף למתנה של נעמי מאביחי והוא נותן לה כסף ואומר לה שגם יעזור לה לבחור. אחר כך, ראמזי מבקש ממנו כסף למתנה של שירה ואביחי מרוקן כסף מהקופת התרומות שלידו. אסתי מבקשת כסף למתנה של נעמי משירה, והיא מתחילה לקשקש ולדבר על כמה שנעמי אהובה ונותנת לאסתי שטר של חמישים. היא מתלהבת בכמות הכסף שנאספה לנעמי, ושוגה לחשוב שאספו יותר כסף למתנה שלה. היא הולכת למ טבח ומוצאת את השקית שלה. היא נדהמת לגלות שיש בה רק כמה מטבעות ומוציאה מהארנק שלה 600 שקלים. כוכבה צופה בהלם בהסתתרות.

ראמזי מתראיין לאורן ומתלהב מהתרומה הגדולה שהשאירו לשירה. הוא מספר לשירה, שלא מספרת לו שזו הייתה היא.

סוניה ואמנון בסופר, ואמנון רוצה לקנות דגני קראנצ'. סוניה משתמשת באותו טריק של שוני, ומבקשת מניסים לאשר לה שהם לא מוכרים אותם ללקוחות מעל גיל שישים. הוא עונה לה שכן, ושזה בגלל הנתרן.

העובדים חוגגים לנעמי ושירה יום הולדת וראמזי מציג להן את המתנות. נעמי מקבלת כרטיס למשחק כדורגל של ברצלונה נגד אתלטיקו ואומרת שאסתי תבוא איתה. שירה פותחת את המתנה שלה, לא לפני שהיא נותנת הרצאה חסרת משמעות טיפוסית על כך שלא אכפת לה מה יש בתוך המתנה ומגלה שהיא קיבלה מפלצת פלסטיק קטנה שעושה בוקס, רעיון של צ'יבוטרו. היא קוראת לראמזי ושואלת אותו מה זה. היא אומרת לו שזו מתנה בעשרים שקל גג ושהיא לא מרוצה. ראמזי אומר לה שהיא עלתה פחות, אבל זה לא משנה, כי לא משנה המזומן אלא הכוונה והזמן. היא שואלת מה קרה לכסף של התורם האנונימי, וראמזי אומר לה שהוא הוחזר ושהתורמת ביקשה להישאר אנונימית. כוכבה יוצאת ואומרת לו שזה בסדר.

שירה אומרת כוכבה שזאת לא הייתה היא ששמה את הכסף בשקית. כוכבה שואלת מי זו הייתה אם לא היא, ושואלת את כל הנוכחים בחדר אם אחד מהם שם 600 שקל בשקית למתנה של שירה, ולכן זו הייתה היא. כוכבה אומרת לה שאם היא רוצה אפשר לבדוק במצלמות האבטחה מי שם את הכסף שם, ושירה מסרבת.

על הספה של הראיונות, כוכבה מוחקת את הנקמה בשירה, והאפליקציה מדווחת לה שנשארו לה תשע נקמות פתוחות. כוכבה אומרת שאפשר לחבר את 8 ו-9 כי שתיהן נקמות בניסים, אבל היא מחליטה להשאיר אותן מפוצלות.

ראמזי שר שיר לכבוד יום ההולדת של שירה, שנראת מדוכדכת. היא מתחילה לבכות.

צ'יבוטרו נתקל בלקוחה שטוענת שהסוודר שקיבל ליום ההולדת שלו הוא שלה.

## דמויות

* קרן מור - **כוכבה שביט**
* רודי סעדה - **נתן פרנקו**
* ענת פטלקסי - **גברת יצחקי**
* נועה קולר - **שירה שטיינבוך**
* אביבה נגוסה - **אסתי צגאי**
* יניב סוויסה - **ניסים שמעוני**
* דניאל סטיופין - **אנטולי קירילנקו**
* אמיר שורוש - **ראמזי עבד ראמזי**
* יעקב בודו - **מרדכי צ'יבוטרו**
* דורית לב ארי - **שוני סטרטינר**
* ירין אורון - **סוף סטריטינר**
* יגאל עדיקא - **אביחי גרציאן**
* דב נבון - **אמנון טיטינסקי**
* רבקה גור - **סוניה טיטינסקי**
* מיה לנדסמן - **נעמי לוי**